b'\n_START_ARTICLE_\nConverg\xc3\xa8ncia de mitjans\n_START_PARAGRAPH_\nLa converg\xc3\xa8ncia de mitjans \xc3\xa9s la\xc2\xa0fusi\xc3\xb3\xc2\xa0dels mitjans de comunicaci\xc3\xb3 de masses (premsa, televisi\xc3\xb3,\xc2\xa0r\xc3\xa0dio, Internet) juntament amb les tecnologies port\xc3\xa0tils i interactives a trav\xc3\xa9s de diverses plataformes de mitjans digitals. Aquesta permet als professionals de mitjans de comunicaci\xc3\xb3 de masses explicar hist\xc3\xb2ries\xc2\xa0i\xc2\xa0presentar la informaci\xc3\xb3 utilitzant una gran varietat de mitjans de comunicaci\xc3\xb3. _NEWLINE_D\'una banda, la converg\xc3\xa8ncia de mitjans pot ser vista com una uni\xc3\xb3 de diferents equips i eines per a la producci\xc3\xb3 i distribuci\xc3\xb3 de not\xc3\xadcies. D\'altra banda, es pot definir com el flux de continguts a trav\xc3\xa9s de m\xc3\xbaltiples plataformes de mitjans de comunicaci\xc3\xb3, el que suggereix que les audi\xc3\xa8ncies medi\xc3\xa0tiques d\xe2\x80\x99avui dia juguin un paper crucial en la creaci\xc3\xb3 i distribuci\xc3\xb3 de contingut, i per tant la converg\xc3\xa8ncia ha de ser examinada en funci\xc3\xb3 de canvis socials, tecnol\xc3\xb2gics, aix\xc3\xad com dins de la societat.\xc2\xa0_NEWLINE_Segons Henry Jenkins, autor del llibre Convergence culture, La cultura de la convergencia de los medios de comunicaci\xc3\xb3n, la converg\xc3\xa8ncia dels mitjans de comunicaci\xc3\xb3 \xc3\xa9s un proc\xc3\xa9s continu que no ha de ser vist com un despla\xc3\xa7ament dels vells mitjans, sin\xc3\xb3 m\xc3\xa9s aviat com la interacci\xc3\xb3 entre les diferents formes de mitjans de comunicaci\xc3\xb3 i plataformes.\xc2\xa0\xc3\x89s per aquesta ra\xc3\xb3 per la qual la converg\xc3\xa8ncia dels mitjans ha de ser vista com\xc2\xa0 una cooperaci\xc3\xb3 i col\xc2\xb7laboraci\xc3\xb3 entre les formes i les plataformes medi\xc3\xa0tiques, les quals abans no estaven connectades.\xc2\xa0_NEWLINE_Es pot afirmar que totes les formes de converg\xc3\xa8ncia, tot i que s\'hagin diversificat i tinguin en compte altres aspecte, posseeixen com a element unificador la necessitat de contingut multim\xc3\xa8dia dels usuaris. A causa de l\'exist\xc3\xa8ncia de diverses tecnologies i les seves associacions, la converg\xc3\xa8ncia medi\xc3\xa0tica pot tenir aspectes molt diferents que correlacionen tant amb el contingut proporcionat per la ind\xc3\xbastria dels mitjans com amb la reacci\xc3\xb3 que tenen els usuaris respecte a aquest contingut.\n_START_SECTION_\nLa converg\xc3\xa8ncia tecnol\xc3\xb2gica\n_START_PARAGRAPH_\nLa converg\xc3\xa8ncia tecnol\xc3\xb2gica simplifica la producci\xc3\xb3 de contingut de mitjans alhora que amplia en gran manera, accelerar i facilitar la seva distribuci\xc3\xb3, sovint amb un estalvi de costos associats. _NEWLINE_Una fotografia digital, per exemple, es pot disparar i distribuir a tot el m\xc3\xb3n en q\xc3\xbcesti\xc3\xb3 de segons a trav\xc3\xa9s d\xe2\x80\x99Internet, eliminant la necessitat de processament de pel\xc2\xb7l\xc3\xadcules, impressi\xc3\xb3 i distribuci\xc3\xb3 f\xc3\xadsica.\xc2\xa0_NEWLINE_De la mateixa manera, els consumidors poden accedir a m\xc3\xbaltiples formes de contingut multim\xc3\xa8dia (llibres, programes de r\xc3\xa0dio i televisi\xc3\xb3, m\xc3\xbasica, pel\xc2\xb7l\xc3\xadcules, diaris) en els seus ordinadors, smartphones o altres dispositius, sovint de forma gratu\xc3\xafta.\xc2\xa0Amb la converg\xc3\xa8ncia tecnol\xc3\xb2gica, la transmissi\xc3\xb3 electr\xc3\xb2nica de dades, reempla\xc3\xa7a el transport f\xc3\xadsica dels b\xc3\xa9ns materials._NEWLINE_La converg\xc3\xa8ncia tecnol\xc3\xb2gica tamb\xc3\xa9 ha redu\xc3\xaft les barreres d\'entrada per a la producci\xc3\xb3 de mitjans de comunicaci\xc3\xb3.\xc2\xa0La digitalitzaci\xc3\xb3 (conversi\xc3\xb3 d\'anal\xc3\xb2gic a digital), permet als consumidors de contingut multim\xc3\xa8dia convertir-se en productors i distribu\xc3\xafdors de contingut.\xc2\xa0Alguns analistes veuen aix\xc3\xb2 com una democratitzaci\xc3\xb3 dels mitjans de comunicaci\xc3\xb3, ja que qualsevol persona amb acc\xc3\xa9s als mitjans digitals i una xarxa d\'ordinadors pot produir, consumir i distribuir contingut medi\xc3\xa0tic.\n_START_SECTION_\nEl temps i la converg\xc3\xa8ncia de mitjans\n_START_PARAGRAPH_\nAl\xc2\xa0mercat\xc2\xa0actual de la informaci\xc3\xb3, el temps del p\xc3\xbablic s\'ha convertit potser en l\'objecte m\xc3\xa9s desitjat pels mitjans.\xc2\xa0A la\xc2\xa0societat\xc2\xa0occidental, la gent disposa avui de recursos econ\xc3\xb2mics suficients per consumir qualsevol mitj\xc3\xa0 per\xc3\xb2, en canvi, no t\xc3\xa9 el temps necessari per al seu consum.\xc2\xa0Assegurar aquest temps de consum constitueix, per tant, un\xc2\xa0objectiu\xc2\xa0estrat\xc3\xa8gic per als mitjans._NEWLINE_A l\'hora de planificar cobertures informatives combinades entre diversos mitjans, \xc3\xa9s a dir, cobertures multi plataforma, cal ajustar el ritme de la transmissi\xc3\xb3 informativa als temps i h\xc3\xa0bits de consum preferits pel p\xc3\xbablic.\xc2\xa0Els mitjans han de saber cedir el testimoni un a l\'altre, perqu\xc3\xa8 cadasc\xc3\xba aprofiti aquells moments del dia en qu\xc3\xa8 potencialment pot atraure m\xc3\xa9s el\xc2\xa0inter\xc3\xa8s\xc2\xa0del p\xc3\xbablic.\xc2\xa0Per aix\xc3\xb2, particularment davant d\'esdeveniments planificats, cal realitzar una pauta estrat\xc3\xa8gica de cada jornada perqu\xc3\xa8 les cobertures dels diversos mitjans resultin complement\xc3\xa0ries i no redundants.\n_START_SECTION_\nInconvenients de la converg\xc3\xa8ncia medi\xc3\xa0tica\n_START_PARAGRAPH_\nNo obstant, la converg\xc3\xa8ncia de mitjans amb els propis consumidors tamb\xc3\xa9 ha demostrat tenir inconvenients. Podem afirmar que no tothom t\xc3\xa9 acc\xc3\xa9s f\xc3\xa0cil i assequible als mitjans digitals, fet que crea una bretxa digital entre rics i pobres en una societat on la connexi\xc3\xb3 a les xarxes inform\xc3\xa0tiques (i l\'alfabetitzaci\xc3\xb3 necess\xc3\xa0ria per navegar per ells) \xc3\xa9s cada vegada m\xc3\xa9s important.\xc2\xa0A m\xc3\xa9s, la ubiq\xc3\xbcitat dels mitjans digitals i la capacitat de seguiment dels programes d\'ordinador s\'han tradu\xc3\xaft en una major vigil\xc3\xa0ncia, la qual provoca preocupacions sobre la privacitat personal._NEWLINE_Per exemple, gran part de la poblaci\xc3\xb3 superior als 70 anys no t\xc3\xa9 acc\xc3\xa9s a aquestes xarxes electr\xc3\xb2niques i per poder accedir als mitjans ho han de fer via material. Aquest grup de la poblaci\xc3\xb3 es veuria greument afectat si la comunicaci\xc3\xb3 medi\xc3\xa0tica nom\xc3\xa9s es pogu\xc3\xa9s trobar mitjan\xc3\xa7ant Internet, i per aix\xc3\xb2 \xc3\xa9s necessari un cert equilibri._NEWLINE_D\'altra banda, el r\xc3\xa0pid canvi de formats digitals, el dinamisme dels continguts digitals i la quantitat massiva de dades condueixen a la preocupaci\xc3\xb3 per l\'emmagatzematge, conservaci\xc3\xb3 i protecci\xc3\xb3 de les comunicacions.\xc2\xa0La facilitat amb la qual el contingut digital pot ser copiat, manipulat i redistribu\xc3\xaft presenta un desafiament a les actuals lleis de copyright\xc2\xa0i complica qualsevol intent de prevenir la pirateria de contingut intel\xc2\xb7lectual, com les ind\xc3\xbastries de la m\xc3\xbasica, el cinema i la televisi\xc3\xb3 han descobert.\xc2\xa0La lliure circulaci\xc3\xb3 de continguts multim\xc3\xa8dia tamb\xc3\xa9 ha plantejat una seriosa amena\xc3\xa7a per a la viabilitat econ\xc3\xb2mica de les ind\xc3\xbastries dels mitjans tradicionals, com ara llibres i diaris\xc2\xa0de publicaci\xc3\xb3.\n_START_SECTION_\nConseq\xc3\xbc\xc3\xa8ncies de la converg\xc3\xa8ncia medi\xc3\xa0tica\n_START_PARAGRAPH_\nPer una banda, la converg\xc3\xa8ncia de mitjans ha desenvolupat una alarmant concentraci\xc3\xb3 de la propietat dels mitjans comercials dominants, amb un conjunt d\xe2\x80\x99empreses medi\xc3\xa0tiques multinacionals que dominen tots els sectors de la ind\xc3\xbastria de l\'entreteniment.\xc2\xa0Per altra banda, s\'ha ampliat la facilitat i llibertat amb qu\xc3\xa8 els ciutadans poden participar do a trav\xc3\xa9s de les xarxes digitals de comunicaci\xc3\xb3._NEWLINE_La converg\xc3\xa8ncia ha creat un canvi cultural, ja que anima els consumidors a cercar nova informaci\xc3\xb3 i a establir connexions entre continguts medi\xc3\xa0tics dispersos.\xc2\xa0El vell consumidor de mitjans \xc3\xa9s passiu, predictible, a\xc3\xafllat i silenci\xc3\xb3s,\xc2\xa0mentre que el nou \xc3\xa9s actiu, migratori, est\xc3\xa0 connectat socialment, \xc3\xa9s soroll\xc3\xb3s i p\xc3\xbablic._NEWLINE_Un altre efecte de la converg\xc3\xa8ncia medi\xc3\xa0tica ha estat la proliferaci\xc3\xb3 i creixement dels mitjans socials, incloent les xarxes socials (Facebook, MySpace, LinkedIn), els blogs, els wikis (Wikipedia), els podcasts, els f\xc3\xb2rums, les comunitats de contingut (YouTube, Flickr) i els microblogs (Twitter)._NEWLINE_Segons l\'informe "State of the blogosphere 2008" de Technorati, MySpace t\xc3\xa9 75.100.000 d\'usuaris als Estats Units, mentre que Facebook t\xc3\xa9 41 milions d\'usuaris.\xc2\xa0A nivell global, cada un t\xc3\xa9 poc m\xc3\xa9s de 110 milions d\'usuaris. Quant als blogs, hi ha 22.600.000 de bloggers als Estats Units (12% dels usuaris d\'Internet) i 94.100.000 de lectors de blogs (50% dels usuaris d\'Internet). _NEWLINE_La converg\xc3\xa8ncia tamb\xc3\xa9 ha estat parcialment responsable del declivi dels diaris en paper, a mesura que els lectors han migrat cap a la Internet i els diaris han patit dr\xc3\xa0stiques reduccions en els seus ingressos publicitaris.\n_START_SECTION_\nReduccionisme t\xc3\xa8cnic\n_START_PARAGRAPH_\nLa converg\xc3\xa8ncia \xc3\xa9s un canvi cultural, ja que anima als consumidors a cercar nova informaci\xc3\xb3 i a establir connexions entre continguts medi\xc3\xa0tics dispersos. La cultura participativa \xc3\xa9s el terme que engloba aquesta nova forma de coproduir mediacions.\xc2\xa0La converg\xc3\xa8ncia es produeix en els nostres caps i a les nostres interaccions socials.\xc2\xa0El consum ha esdevingut col\xc2\xb7lectiu, els llocs de producci\xc3\xb3 i consum s\'intercanvien creixentment.\xc2\xa0La suma del coneixement individual supera \xc3\xa0mpliament a la dels experts._NEWLINE_Per\xc3\xb2\xc2\xa0la intel\xc2\xb7lig\xc3\xa8ncia col\xc2\xb7lectiva\xc2\xa0tamb\xc3\xa9 s\'ha de veure com una font alternativa de poder medi\xc3\xa0tic. Curiosament, i per raons que cal enumerar, aquest poder fins ara nom\xc3\xa9s s\'ha fet efectiu en la cultura de l\'entreteniment, per\xc3\xb2 aviat ho veurem en universos m\xc3\xa9s seriosos, amb la religi\xc3\xb3, l\'educaci\xc3\xb3, el dret, la pol\xc3\xadtica i el m\xc3\xb3n militar.'